Publication: Magyar Közlöny
Issue: MK-2001-76 (Year: 2001, Number: 76)
Era: 1990-2004
Section: 1991. évi IL. törvény
Paragraph Index: 449

28. § (1) Jogszabályban előírt szabályozási, engedélyezési, ellenőrzési feladatai (a továbbiakban: hatósági jogkör), valamint statisztikai feladatai — a személyes adatok védelméről és a közérdekű adatok nyilvánosságáról szóló 1992. évi LXIII. törvényben meghatározott feltételek szerint gyakorolt — ellátásához az MNB jegybanki információs rendszert működtet, amelyhez a pénzügyi intézmények és a pénzügyi intézménynek nem minősülő, kiegészítő pénzügyi szolgáltatást teljesítő jogi személyek, valamint a befektetési szolgáltatók és az elszámolóházak az MNB által előírt információkat kötelesek szolgáltatni. A jegybanki információs rendszer tartalmát és módszertanát az MNB — a Pénzügyminisztérium, illetőleg a Felügyelet véleményét kikérve — a Központi Statisztikai Hivatallal egyetértésben alakítja ki.

Source: https://magyarkozlony.hu/hivatalos-lapok/9fb14acfba3a1256b8fdac0c61f657b263f3ea0b/dokumentumok/0d183dd024967f96fa4265857b8165b64b296eea/letoltes